  Туспуктэм: vk.com (Ярослав Семёнов) Наталия Сильвестрова Удмуртиын нюлэс мерттыны кутскизы. Куазь умоен, туэ ужъёсты вазьгес радъяло. Со сярысь элькун кивалтэтлэн тӧроез Ярослав Семёнов телеграм-каналаз ивортӥз. Сӥзьыл 5,3 сюрс гектар музъем дасямын но 20,2 миллион мерттосъёс будэтэмын вал. Нюлэсъёсты выльдон ужъёсты 106 гектар музъем вылын ортчытӥзы ни. Соосты элькунлэсь нюлэс кесэгъёссэ арендовать карись ужбергатӥсьёс быдэсто. «Экология» йӧскалык ӵектосъя туэ 100 поллы тросгес писпуос мерттыны малпало. « Удмуртиын тросэз улӥсьёс понна нюлэс мерттон ӟеч сямлы пӧрмиз. Та бадӟым уже пыриськыны мылкыд карисьёс понна ми нимысьтыз экоакциос радъяломы. Кутскомы 17-тӥ куартолэзьысен » Ярослав Семёнов, Удмуртиысь кивалтэтлэн тӧроез Нюлэс мерттонэ волонтёр сямен гожтӥськыны, мерттӥськон интыос но люкаськон дыр сярысь тодыны улосвылысь инкуазь узырлыкъёсъя но инкуазез утёнъя министерстволэн сайтаз луоз. Тегъёс: инкуазь нюлэс инкуазезутён ЯрославСемёнов  